Η **SunTechnics Ltd**, θυγατρική του ομίλου Green Energy, εξειδικεύεται στην διαχείριση, λειτουργία και συντήρηση φωτοβολταϊκών πάρκων. Η εταιρεία έχει ως έδρα τη Λεμεσό με Παγκύπρια δραστηριοποίηση.

Η εταιρεία ζητά να προσλάβει υπεύθυνους, δυναμικούς και δραστήριους Ηλεκτρολόγους-Τεχνικούς (2 θέσεις), για απασχόληση στο κομμάτι λειτουργίας και συντήρησης Φωτοβολταϊκών εγκαταστάσεων.

**Προσόντα:**

•             Δίπλωμα Ηλεκτρολογίας (Τεχνικής Σχολής ή κολλέγιο ή κάτι αντίστοιχο)

•             Εμπειρία σε ηλεκτρολογικές εγκαταστάσεις. Προηγούμενη τεχνική εμπειρία στον τομέα των Φωτοβολταϊκών θα θεωρηθεί πλεονέκτημα.

•             Εμπειρία στη χρήση και κατανόηση των σημάτων του ηλεκτρονικού εξοπλισμού δοκιμών και διάγνωσης (πολυμέτρων, clamp meter, installation tester κλπ.).

•             Εμπειρία ηλεκτρονικών συστημάτων ελέγχου και αυτοματισμών θα θεωρηθεί επιπρόσθετο προσόν.

•             Πολύ καλή γνώση ηλεκτρολογικού σχεδίου.

•             Γνώση Ελληνικών και Αγγλικών.

•             Γνώση Ηλεκτρονικών Υπολογιστών (Microsoft Word / Excel, Autocad).

•             Άδεια από την Ηλεκτρομηχανολογική Υπηρεσία (ΗΜΥ), θα θεωρηθεί πλεονέκτημα.

•             Άδεια οδήγησης.

•             Εκπληρωμένες στρατιωτικές υποχρεώσεις.

•             Ακέραιος, έμπιστος, επικοινωνιακός και ομαδικός χαρακτήρας.

**Καθήκοντα:**

•             Διεξαγωγή προγραμματισμένων και εκτάκτων ελέγχων καλής λειτουργίας των Φ/Β εγκαταστάσεων.

•             Προσδιορισμός και καταγραφή σφαλμάτων, μη συμμορφώσεων κατασκευής και εγκατάστασης, αποκλίσεις προδιαγραφών, παραβιάσεων ασφαλείας κλπ.

•             Σύνταξη αναφορών προγραμματισμένων και εκτάκτων βλαβοληπτικών ελέγχων.

•             Ενημέρωση όλων των απαιτούμενων μέτρων ασφαλείας-περιβάλλοντος- εργασιών προς όλους τους επισκέπτες και υπεργολάβους πριν την πρόσβαση στις Φ/Β εγκαταστάσεις.

•             Συμμόρφωση με όλα τα πρότυπα και διαδικασίες ασφαλείας και υγείας στον εκάστοτε χώρο εργασίας. (απαραίτητη η ικανότητα ένδυσης με τον απαραίτητο ατομικό προστατευτικό εξοπλισμό).

•             Επίβλεψη υπεργολάβων κατά την εργασία τους.

•             Εξασφάλιση της ποιότητας εργασίας και της τήρησης του χρονοδιαγράμματος των υπεργολάβων ή άλλων λοιπών εργασιών.

•             Ικανότητα εργασίας σε Παγκύπρια βάση και διαχείριση πολλαπλών καθηκόντων και έργων.

•             Αλληλεπίδραση με υπεργολάβους και υπεύθυνους μηχανικούς σε καθημερινή βάση.

•             Προμήθεια υλικών και εξοπλισμού (όταν απαιτείται) με ευαισθητοποίηση στον έλεγχο κόστους.

Οι ενδιαφερόμενοι καλούνται να στείλουν πλήρες βιογραφικό σημείωμα στο e-mail: info@geg.com.cy (σημειώνοντας τον τίτλο της θέσης για την οποία κάνουν την αίτηση) μέχρι την Παρασκευή 12 Ιουνίου 2020.